Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Vieraani työskenteli ensihoitajana ambulanssissa.
Jumala käski hänen alkaa rukoilla potilaiden puolesta.
Hän ei uskonut paranemiseen, -
mutta koska Jumala kerran käski, hän alkoi rukoilla.
Ensimmäisistä 400―500 potilaasta yksikään ei parantunut, -
mutta Jumala näytti hänelle unia siitä, miten sairaiden puolesta rukoillaan.
Nykyisin noin 80 % ihmisistä, joiden puolesta hän rukoilee, paranee.
Haluaisitteko sellaisia tuloksia?
Moni teistä on saattanut kuulla rukoilevan ensihoitajan blogista.
Koska hän on töissä ambulanssissa, hän haluaa suojella niiden ihmisten -
yksityisyyttä, joiden puolesta rukoilee. Siksi hän on esiintynyt nimimerkillä -
eikä ole tähän mennessä paljastanut nimeään tai kasvojaan.
Olemme pyytäneet häntä ohjelmaan jo kaksi vuotta, -
ja vihdoin hän suostui tulemaan. Minulla on ilo esitellä teille -
ensimmäistä kertaa televisiossa Dave Hayes, rukoileva ensihoitaja!
Kerron vähän Daven taustasta. Hän sai katolisen kasvatuksen, -
mutta 12-vuotiaana hänestä tuli ateisti. Hän vihasi Jeesuksen nimeä.
Kyllä. Vihasin Jeesuksen nimeä.
Murrosiästä alkaen sen sanominen herätti minussa suurta inhoa.
Olet ollut ensihoitajana 30 vuotta. Kerran kaatuneiden muistopäivänä -
kaksi kaveriasi käski sinun lukea saman kirjan, mutta pyhäpäivät -
ovat ensihoitajille kiireistä aikaa.
Työskentelit siihen aikaan palolaitoksella, eikö niin? ―Kyllä.
Palolaitoksella on yleensä aivan liian kiireistä kirjojen lukemiseen.
Kirjan nimi oli Kadotettu maailma. Arvatkaa, montako hälytystä -
palokunnalle tuli tuona päivänä? Ei yhtään.
Kahteen vuorokauteen. Luit kirjan. Miten se vaikutti sinuun?
Minun piti tehdä jotain, kun hälytyksiä ei tullut. ―Olit ateisti.
Minulla oli ongelmia erään toisen ensihoitajan kanssa.
Ylpeyteni oli ottanut vallan ja tuhonnut ystävyyssuhteemme.
Kaverit suosittelivat tuota kirjaa. En yleensä lukenut fiktiota, -
mutta otin sen paloasemalle ja luin sen. Rakkauden evankeliumi -
oli osa kirjan tarinaa, ja lukiessani tulin todella tietoiseksi synneistä, -
joita olin tehnyt koko elämäni ajan.
Jumalan läsnäolo tuli huoneeseen. En tiennyt, mitä se oikein oli.
Hän alkoi puhua minulle ja kysyi, jos kerran olin niin hyvä ihminen, -
miten ihmeessä olin tehnyt niin paljon syntiä ja valehdellut.
Tiesin, että minun oli tehtävä ratkaisu.
Jos en päättäisi seurata Jumalaa, viettäisin ikuisuuden pimeydessä.
Tuona iltana itkin tyynyni märäksi ja tutkiskelin sieluani.
Sanoin: "Jumala, jos olet todellinen, anna minulle ääni, jota seurata, -
niin seuraan Sinua."
Tuo rauhallinen ja seesteinen ääni puhalsi sieluni läpi -
ja puhui ihmisten kohtelemisesta rakastavasti. Näin kohtasin Herran.
Dave ei ollut nähnyt unia 25 vuoteen.
Vaimo rukoili hänen puolestaan, ja hän näki unen. Mitä Jumala sanoi?
"Näytän, mikä potilaitasi vaivaa. Parannan heidät, jos rukoilet."
Olin äskettäin väitellyt vaimoni kanssa paranemisista ja ihmeistä.
Hän väitti, että niitä tapahtuu yhä. Sanoin, etten tuntenut ketään, -
joka olisi kokenut ihmeen. Jumalalla on hyvä huumorintaju.
Hän sanoi tekevänsä ihmeitä ja aikovansa tehdä niitä kauttani.
Mitä itse tekisit tässä tilanteessa? Alkaisit rukoilla sairaiden puolesta.
Dave rukoili satojen ihmisten puolesta, eikä kukaan parantunut.
Sitten Jumala näytti sinulle noin 400 unta siitä, -
miten rukoilla sairaiden puolesta yksinkertaisesti.
Mitä tuloksia aloit saada näiden unien jälkeen?
Unet osoittavat, kuinka rakastava ja hyvä Hän on lapsiaan kohtaan.
Rukoilin työviikon jokaisen potilaan puolesta, eikä kukaan parantunut.
Miksi jatkoit? ―Koska Hän näytti minulle jälleen yhden unen.
Unessa rukoilin potilaiden puolesta, ja he paranivat.
En olisi halunnut enää jatkaa, mutta unia tuli aina vain lisää.
Päättelin, että jos jatkaisin rukoilemista, lopulta joku paranisi.
Kun Jumala alkoi parantaa ihmisiä, näyttikö Hän sinulle myös, -
mikä heitä vaivasi? ―Kyllä. Ensimmäinen välitön paraneminen -
tapahtui vähän oudossa tilanteessa. Olin työvuorossa ambulanssissa, -
ja menin ostamaan pullon Gatoradea, koska oli kesä ja kuuma.
Kassajonossa suljin jostain syystä silmäni ja näin sanan "päänsäryt".
Ajattelin, että olipa outoa. Näin myös kuvan vaaleasta naisesta.
En tiennyt, mistä oli kyse.
Avasin silmäni ja huomasin, että näyn nainen olikin jonossa edelläni.
Ehkä minun piti rukoilla hänen puolestaan.
Särkeekö päätäsi? ―Särkee. Mistä tiesit?
Jumala lähetti minut parantamaan sinut.
Olit rukoillut turhaan monien puolesta. Sinulla täytyi olla epävarma olo.
Itseluottamukseni oli tipotiessään, mutta sain ensi kertaa tiedon sanat.
Herra sanoi: "Haluan parantaa hänet. Rukoile hänen puolestaan."
Uskoin paranemiseen siinä hetkessä, vaikken ollut kokenut sitä ennen.
Hän oli ostamassa särkylääkettä ja bagelin tabletin nielemistä varten.
Rukoilin, ja päänsärky katosi. Se oli ensimmäinen ihmeeni.
Olit väittänyt, ettei Jumala enää tee ihmeitä ja yrittänyt rukoilla -
niin monta kertaa tuloksetta. Mitä sisälläsi tapahtui, kun onnistuit?
Se muutti elämäni täysin. Aloin nähdä enemmän ihmeitä.
Kun rukoilin, Jumala näytti lisää unia ja opetti uusia tekniikoita.
Hän näytti, mitä esteitä ihmisillä oli paranemisen suhteen.
Ymmärsin paranemista paremmin. Jatkoin rukousta, ja ihmisiä parani.
Olin kerran kuuntelemassa opetustasi.
Siinä on jotain yliluonnollista. Se tulee Jumalalta.
Opetuksen jälkeen menin ruokakauppaan, -
ja kolme ensimmäistä ihmistä, joiden puolesta rukoilin, paranivat.
Opetat yksinkertaisia asioita lapsenkaltaisesta uskosta käsin.
Voisitko opettaa mainosten jälkeen jotain siitä, -
mitä Jumala on sinulle ilmoittanut siitä, miten ihmiset voivat parantua?
Jollakulla teistä on muuten ongelmia selän ja niskan luiden kanssa.
Sinulla on kipuja. Koskeeko vielä?
Kokeile niin huomaat, että hyvä Jumala on parantanut sinut.
Kohta Dave saa opettaa jotain siitä, mitä Jumala näytti hänelle.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Olen 78-vuotias. Minulla on aina ollut hengitysvaikeuksia.
Äiti oli aina huolissaan ryhdistäni, sillä en koskaan seiso selkä suorana.
Sain Roy Fieldsin CD:t eilen ja nukahdin niiden soidessa.
Yöllä heräsin, ja pystyin yhtäkkiä hengittämään syvään.
Nousin heti ylös, ja mieleeni tuli, että tuomion henki oli lähtenyt.
Kiitos ohjelmastasi, Sid!
Rukoilin kanssasi ja annoin elämäni Jumalalle Jeesuksen, -
Kuninkaani, Herrani ja Pelastajani nimessä.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Kasvoin köyhässä perheessä, jossa käytettiin huumeita ja alkoholia.
Ohjelmasi kautta Jumala pesi kipuni pois ja antoi minulle toivon.
Olen vapaa ja kuljen Jumalan kanssa.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Rukoileva ensihoitaja Dave Hayes oli ambulanssissaan, -
ja ihmisiä parani muustakin kuin päänsäryistä.
Kerro kohtaamastasi muslimimiehestä.
Se oli uskomaton, täysin Jumalan järjestämä kohtaaminen.
Mies piti siirtää sairaalasta toiseen. Sairauskertomus oli pitkä.
Munuaiset olivat pettäneet, ja mies oli dialyysihoidossa.
Sisäinen verenvuoto oli jatkunut kolme päivää, hemoglobiini kriittinen.
Lääkäri määräsi hänelle kuusi yksikköä verta -
ja siirron toiseen sairaalaan leikkausta varten.
Näin hänen tiedoistaan, että hän oli muslimi.
En uskonut hänen antavan minun rukoilla.
Keskustelimme, ja kysyin silti, saisinko rukoilla hänen puolestaan.
Joskus ihmiset paranevat. ―Mitä tarkoitat paranemisella?
Rukoilen, ja Jumala parantaa heidät.
Se sopii. Se olisi hienoa.
Mikä vaivaa sinua eniten juuri nyt? ―En kestä tätä päänsärkyä.
Käskin päänsärkyä lähtemään. Kipu oli nyt tasolla 7.
Rukoilin uudestaan, ja kipu laski tasolle 5 ja sitten tasolle 3.
Rukoilin vielä kerran. Sitkeys on avain onnistumiseen.
Mies sanoi, että päänsärky oli poissa.
Sanoin: "Sinut paransi juutalainen 2 000 vuotta sitten kuollut puuseppä."
Hän sanoi: "Olet kristitty, eikö niin?"
Myönsin sen. Hän sanoi: "Jeesus ei voinut mitenkään olla Jumala."
Sanoin: "En halua väitellä uskonnosta, haluan vain, että paranet."
Kysyin, saisinko vielä rukoilla, että miehen verenvuoto paranisi.
Hän antoi luvan. Rukoilin. Hän ei kokenut muutosta voinnissaan.
Jätimme hänet teho-osastolle.
Parin päivän päästä vapaapäivänäni menin katsomaan joitakin potilaitani.
Kysyin, miten hän voi. ―Hei, sehän on rukoileva ensihoitaja!
Miten voit? ―Minut lähetetään kotiin.
Mitä he löysivät sinusta? ―Eivät mitään.
Kysyin, miten niin ei mitään.
Miehelle oli tehty paljon tutkimuksia, mutta hänestä ei löytynyt vikaa.
Häntä ei leikattu, mutta häntä pidettiin pari päivää tarkkailtavana.
Nyt hän pääsisi kotiin, koska oli terve.
Muistutin häntä siitä, että hän tarvitsi yhä uudet munuaiset, -
sillä hän oli dialyysihoidossa. Rukoilin munuaisten puolesta.
Se oli ihmeellisin näkemäni ihme.
Luulenpa, että sinulla oli hauskaa. ―Niin oli. Se oli hienoa.
Jumala on antanut sinulle 400 unta sairaiden puolesta rukoilemisesta.
Kerro pari tärkeintä asiaa, joista olisi ihmisille apua juuri nyt.
Minun piti ensin oppia, -
että Jumala on jo antanut minulle, sinulle ja meille kaikille -
vallan ja voiman parantamiseen. Paranemista ei tarvitse anoa.
Jeesus käski parantamaan sairaat, ei pyytämään Isää parantamaan.
Hän sanoi: "Menkää parantamaan sairaat ja herättämään kuolleet."
Opetan, että meidän pitää vain mennä ja käskeä sairautta lähtemään.
Käsken sairauksia ja tauteja lähtemään, olkapäätä paranemaan, -
kipua lähtemään ja luita paranemaan. Sinun ei tarvitse tuntea anatomiaa.
Voit käskeä kehon rakenteita paranemaan ja sairauksia lähtemään.
Siitä on hyvä aloittaa. Tulet saamaan tuloksia saman tien.
Sanoit myös, että jatkoit rukoilemista etkä lopettanut. Onko se tärkeää?
On. Toinen avain onnistumiseen parantamisessa on sitkeys.
Luukkaan luvussa 11 Jeesus opetti opetuslapsia ensin rukoilemaan -
ja sitten olemaan sinnikkäitä. Se on vain asia, joka on opittava.
Opetat aiheesta, josta en ole kuullut kenenkään opettavan.
Olet muuttunut paljon ateistista, joka ei uskonut paranemiseen.
Se on ollut mielenkiintoinen matka.
Opetat Hengessä matkustamisesta. Olen lukenut siitä Raamatusta.
Filippos rukoili ensin etiopialaisen hoviherran puolesta -
ja oli sitten toisessa kaupungissa. Mitä tämä oikein on?
Pari vuotta sitten Herra alkoi antaa unia Hengessä matkustamisesta.
Minut siirrettiin unessa jonnekin jotain Jumalan tarkoitusta varten.
Monilla on näitä kokemuksia, -
mutta he eivät aina tiedä, että ne ovat Jumalasta.
Puhut asioista, joista harvat puhuvat. Opetuksesi on yksinkertaista -
ja todella raamatullista. Odottakaahan, kun kuulette unesta, -
jonka Dave näki liittyen terveydenhuoltojärjestelmäämme.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Täällä Sid Roth ja Dave Hayes eli rukoileva ensihoitaja.
Näit unen Obamacaresta eli terveydenhuollostamme.
Tämä on monille todella tärkeää.
Uni antoi ymmärtää, -
että Jumala haluaa tehdä terveyden- huollolle jotain muuta kuin hallitus.
Herra haluaa painottaa, että luotamme terveytemme suhteen -
liikaa vakuutusyhtiöihin, lääkäreihin ja hallitukseen, -
vaikka Jeesus tuli Parantajaksemme.
Hän on nostamassa esiin armeijaa. Amerikassa on tuhansia ihmisiä, -
jotka opettelevat parantamaan ja saamaan tiedon sanoja.
He opettelevat paranemiseen tarvittavia Valtakunnan periaatteita.
Jos meillä olisi 100 000 uskovaa, jotka rukoilevat sairaiden puolesta, -
emme ehkä tarvitsisi niin paljon sairaaloita ja sairausvakuutuksia.
Herra haluaa, että luotamme Häneen terveydenhuoltojärjestelmänämme.
Minulla on tärkeä kysymys sinulle.
Sinulla oli upea kokemus. Itse Jumala käski sinun rukoilla.
Pätevätkö oppimasi asiat, joista opetat, myös muihin?
Voivatko muut saada samoja tai jopa parempia tuloksia kuin sinä?
Pystyykö kuka tahansa samaan?
He pystyvät parempaan. Olen tavallinen ihminen, en mikään pappi.
Olen ensihoitaja ja teen töitä noin 48 tuntia viikossa.
Olen nähnyt paljon unia ja rukoillut monien puolesta.
Jokainen pystyy tähän. Jeesuksen periaatteet ovat yksinkertaisia.
Ne oppii harjoittelemalla. Monet ihmiset ovat todistaneet, -
että tämä on todella helppoa. Miksi siitä tehdään turhan vaikeaa?
Olen samaa mieltä. Mikä on hulluin näkemäsi ihme?
Hulluin kokemani ihme. Palvelutyöni tapahtuu pitkälti Facebookissa.
Olen yhteydessä moniin ihmisiin. Sain rukouspyynnön eräältä naiselta.
Hänen pastorinsa oli sairaalassa. Hänellä oli munuaislääkitys, -
mutta hän ei ottanut lääkkeitä, koska halusi osoittaa uskonsa.
Munuaiset lakkasivat toimimasta, ja hän tarvitsi dialyysihoitoa.
Nainen pyysi, että rukoilisin pastorin puolesta, ja lupasin tehdä niin.
Rukoilin hänen puolestaan pari minuuttia. Yöllä näin unen.
Unessa edessäni seisoi mies. Tiesin, että hän tarvitsi uuden munuaisen.
Hänellä oli leikkaushaava kyljessään kylkiluiden alapuolella.
Laitoin käteni hänen vatsaansa ja tunsin hänen sisäelimensä.
Sitten vedin käteni pois, ja uni loppui. Aamulla yritin vaimoni kanssa -
ymmärtää, mitä uni tarkoitti. Olin täysin unohtanut rukoilleeni -
miehen puolesta, joka tarvitsi uuden munuaisen. Unessa ei ollut järkeä -
ennen kuin sain tuolta naiselta kiitosaiheen yksityisviestillä.
Pastorin munuaiset oli tutkittu, ja ne toimivat täysin normaalisti.
Uskon, että jos rukoileva ensihoitaja -
rukoilee minuutin ajan -
ja käskee sairauden henkeä ja sairauksia lähtemään, -
tuhannet tai jopa kymmenet tuhannet ihmiset paranevat.
Rukoilisitko nyt?
Rukoilen, että Jumala parantaa teidät täysin, -
kärsittepä mistä sairaudesta, vaivasta tai traumasta tahansa.
Kun kuulette tämän, Herra päästää teidät siitä taakasta, parantaa teidät -
ja antaa teille ilon. Saatte upean todistuksen Jumalan hyvyydestä.
Ja minä haastan teidät. Ette katso tätä ohjelmaa sattumalta.
Dave sanoi jo olevansa aivan tavallinen ihminen.
Jumala haluaa, että ihmiset, jotka eivät esiinny televisiossa -
ja jotka eivät pidä itseään minään, vaeltavat ihmeissä joka päivä.
Haastan sinut. Usko ainoastaan. Lue Sanaa.
Usko ainoastaan.
Kaikki on mahdollista niille, jotka uskovat, sinullekin!
Monet ohjelman katsojat ovat kokeneet ihmeitä ja paranemisia.
71-vuotias veljeni joutui sairaalaan keuhkokuumeen takia.
Hänen maksansa ja munuaistensa toiminta heikkeni ja sydän pysähtyi.
Hänet elvytettiin ja laitettiin hengityskoneeseen.
Kuulin Ricardo Sanchezin laulavan: "Se ei ole ohi".
Samalla näytettiin kuvaa naisesta, joka otti happinaamarin kasvoiltaan.
Tiesin, että sama tapahtuisi veljellenikin.
Rukoilin yksinkertaisen rukouksen, ja laulusta tuli totta veljelleni.
Hän pystyi taas hengittämään itse. Toipuminen oli ihme! Kiitos Herralle!
Jos ohjelma on koskettanut sinua, -
kerro siitä meille osoitteessa www.sidroth.org/praise.
PARANTAVAT KIRJOITUKSET
KÄY RUUDULLA NÄKYVÄSSÄ OSOITTEESSA
Ensi viikolla ohjelmassa: -
Vieraani meni taivaaseen ja sai luettavakseen kirjoja siitä, -
miten murtautua väliverhon läpi niin, -
että Isän siunaukset voivat laskeutua yllemme.
Haluaisitteko kuulla, mitä hän oppi taivaassa?
Suomennos: Anni Lähteenmäki